**LĪGUMS**

**Par sporta ieroču munīcijas iegādi Daugavpils bērnu un jaunatnes sporta skolas vajadzībām**

Daugavpils 2016.gada 10.maijā

**Daugavpils bērnu un jaunatnes sporta skola**, reģistrācijas Nr.90009242212, Kandavas iela 17A, Daugavpils, LV-5401, turpmāk saukta PASŪTĪTĀJS, tās **direktora Imanta Utināna** personā, kurš darbojas uz iestādes nolikuma pamata, no vienas puses, un

**Sabiedrība ar ierobežotu atbildību “IEROČI”**, reģistrācijas Nr.49002000859, Rīgas iela 15, Talsi, Talsu novads, LV-3201, turpmāk saukta PIEGĀDĀTĀJS, tās **valdes priekšsēdētāja** **ar tiesībām pārstāvēt kapitālsabiedrību atsevišķi Ilzes Čakles** personā, no otras puses,

pamatojoties uz Daugavpils pilsētas domes iepirkuma komisijas 2016.gada 22.aprīļa lēmumu (iepirkumu komisijas sēdes protokols Nr.4) iepirkumā “Sporta ieroču munīcijas iegāde Daugavpils bērnu un jaunatnes sporta skolas vajadzībām”, identifikācijas Nr.DPD 2016/47, noslēdza šādu Līgumu:

**1.Līguma priekšmets**

1.1.PASŪTĪTĀJS pasūta, pieņem un apmaksā, bet PIEGĀDĀTĀJS apņemas visā šī līguma darbības laikā pārdot un piegādātPASŪTĪTĀJAM sporta ieroču munīciju (turpmāk – PRECES), saskaņā ar iepirkuma tehnisko specifikāciju (*pielikumā*), iesniegto tehnisko piedāvājumu (*pielikumā*), šajā līgumā noteiktajā kārtībā un termiņos.

**2.Pasūtītāja tiesības un pienākumi**

2.1.PASŪTĪTĀJU uz līguma darbības termiņu pārstāv: Daugavpils bērnu un jaunatnes sporta skolas direktors Imants Utināns, mob.tālr.: 29364652, e-pasts: daugavpilsbjss@inbox.lv.

2.2.PASŪTĪTĀJS ir tiesīgs veikt kontroli par šī līguma izpildi, pieaicinot speciālistus un ekspertus, pieprasot un saņemot ar līguma izpildi saistītos dokumentus.

2.3.PASŪTĪTĀJS pasūta PRECES pēc vajadzības un tam nav pienākums veikt PREČU pasūtījumu par visu līguma 5.2.punktā noteikto līguma summu un/vai iegādāties visas tehniskajā piedāvājumā norādītās PRECES.

2.4.PASŪTĪTĀJAM nepieciešamības gadījumā ir tiesības mainīt pasūtāmās PRECES daudzumu, nemainot PREČU vienību cenas, ar nosacījumu, ka šo darbību rezultātā netiek pārsniegta šī līguma noteiktā līgumcena.

2.5.PASŪTĪTĀJAM ir tiesības nepieņemt PRECI vai pieprasīt nomainīt jau pieņemto PRECI, ja tā neatbilst tehniskajā specifikācijā norādītājam prasībām vai tai ir konstatēts brāķis.

2.6.PASŪTĪTĀJS ir atbildīgs par savlaicīgu PREČU piegādes apmaksu saskaņā ar līguma nosacījumiem.

2.7.Ja PASŪTĪTĀJA vainas dēļ apmaksa par saņemto PRECES pasūtījumu netiek veikta līgumā noteiktā termiņā, PASŪTĪTĀJS maksā PIEGĀDĀTĀJAM līgumsodu 0.2% apmērā no noteiktajā termiņā neapmaksātās summas par katru nokavēto dienu, bet kopumā ne vairāk kā 10% (desmit procenti) no kopējās līguma summas. Līgumsoda samaksa neatbrīvo PASŪTĪTĀJU no līguma saistību turpmākas pienācīgas pildīšanas.

**3.Piegādātāja tiesības un pienākumi**

3.1.PIEGĀDĀTĀJU uz līguma darbības termiņu pārstāv: valdes priekšsēdētāja Ilze Čakle, mob.tālr.: 26431313, e-pasts: ieroci.sia@inbox.lv.

3.2.PIEGĀDĀTĀJS ir atbildīgs par piegādājamo PREČU kvalitāti, to atbilstību Tehniskajai specifikācijai un to savlaicīgu piegādi saskaņā ar līguma nosacījumiem.

3.3.PIEGĀDĀTĀJS ir pienākums nomainīt PRECI, kurai konstatēts brāķis vai PRECI, kura neatbilst Tehniskās specifikācijas prasībām.

3.4.Ja PIEGĀDĀTĀJA vainas dēļ kārtējais tehniskās specifikācijas prasībām atbilstošas PRECES pasūtījums netiek piegādāts (nodots) līgumā noteiktā termiņā un apjomā, PIEGĀDĀTĀJS maksā PASŪTĪTĀJAM līgumsodu 0.2% apmērā no preces pasūtījuma summas par katru nokavēto dienu, bet kopumā ne vairāk kā 10% (desmit procenti) no kopējās summas. Līgumsoda samaksa neatbrīvo PIEGĀDATĀJU no līguma saistību turpmākas pienācīgas pildīšanas.

**4.Preču kvalitāte un apjoms**

4.1.PRECĒM jāatbilst Latvijas Republikā un Eiropas Savienībā spēkā esošo normatīvo aktu prasībām un jābūt reģistrētām Latvijas Republikā un Eiropas Savienībā spēkā esošajos normatīvajos aktos noteiktajā kārtībā.

4.2.Piegādājamo PREČU kvalitātei jāatbilst ražotāja noteiktajam standartam.

4.3.PRECĒM ir jāatbilst tehniskās specifikācijas prasībām.

4.4.Ja PASŪTĪTĀJS konstatē saņemtajām PRECĒM izgatavotāja pieļautus defektus (brāķi) vai PASŪTĪTĀJAM rodas pretenzijas par piegādātās PRECES kvalitāti, ko nebija iespējams konstatēt PREČU saņemšanas brīdī, vai piegādātās PRECES neatbilstību pavadzīmei, tad PASŪTĪTĀJS sastāda atbilstošu aktu un 2 (*divu*) darba dienu laikā par to rakstveidā paziņo PIEGĀDĀTĀJAM, kas PASŪTĪTĀJA noteiktajā laikā uz sava rēķina nodrošina brāķa vai neatbilstošās PRECES apmaiņu.

4.5.Gadījumā, ja konstatētais PRECES defekts ir radies PRECES nepareizas uzglabāšanas vai citas PASŪTĪTĀJA neatbilstošas rīcības dēļ, kuras rezultātā PRECEI ir radies defekts, PIEGĀDĀTĀJAM ir tiesības neveikt šādas PRECES apmaiņu. Šajā gadījumā PASŪTĪTĀJS veic pilnu pasūtīto PREČU apmaksu saskaņā ar PREČU pavadzīmi.

4.6.Ikreizējā pasūtījuma PREČU sortiments, daudzums un cena tiek norādīti preču pavadzīmē-rēķinā.

**5.Līguma cena un norēķinu kārtība**

5.1.PREČU vienības cenas ir noteiktas tehniskajā piedāvājumā. PREČU vienības cenas paliek nemainīga visā līguma darbības laikā.

5.2.Kopējā līgumsumma šī līguma darbības laikā ir 8193,43 EUR/*astoņi tūkstoši viens simts deviņdesmit trīs euro 43 centi*/ bez PVN, PVN 21% 1720,62 EUR /*viens tūkstotis septiņi simti divdesmit euro 62 centi*/, pavisam kopā ar PVN 21% 9914,05 EUR /*deviņi tūkstoši deviņi simti četrpadsmit euro 05 centi*/.

5.3.Pievienotās vērtības nodoklis tiekaprēķināts un maksātsatbilstoši Latvijas Republikas normatīvajos aktos noteiktajā kārtībā.

5.4.Pēc PRECES un preču pavadzīmes-rēķina saņemšanas un parakstīšanas, 20 /*divdesmit*/ darba dienu laikā, PASŪTĪTĀJS maksā PIEGĀDĀTĀJAM rēķinā norādīto summu bezskaidrā naudā ar pārskaitījumu uz PIEGĀDĀTĀJA norādīto bankas norēķinu kontu. Par samaksas dienu, šī līguma izpratnē uzskatāms PASŪTĪTĀJA bankas maksājuma uzdevumā minētais datums. Priekšapmaksa netiek paredzēta.

5.5.Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

**6.Līguma izpildes vieta, termiņi un nosacījumi**

6.1.PREČU piegāde notiek pa daļām pēc PASŪTĪTĀJA mutiska vai rakstiska PRECES pieprasījuma, kas sastādīts pamatojoties uz tehnisko piedāvājumu, norādot preces daudzumu. Rakstisks PRECES pieprasījums tiek nosūtīts PIEGĀDĀTĀJAM elektroniskā (e-pasta adrese: ieroci.sia@inbox.lv) vai faksimila veidā (faksa numurs: 63291144). PIEGĀDĀTAJAM, saņemot no PASŪTĪTĀJA rakstisku PRECES pieprasījumu, tas jāapstiprina – tādā pašā veidā kā saņemts attiecīgais PREČU pieprasījums, norādot pasūtījuma piegādes laiku.

6.2.PIEGĀDĀTĀJS, pēc pasūtījuma saņemšanas, nodrošina PRECES piegādi PASŪTĪTĀJAM. Visus izdevumus, kas saistīti ar PREČU piegādi PASŪTĪTĀJAM, sedz PIEGĀTĀJS.

6.3.PIEGĀDĀTĀJS pēc PASŪTĪTĀJA pasūtījuma piegādā PRECI uz PASŪTĪTĀJA norādīto adresi, bet PASŪTĪTĀJS norēķinās par piegādāto PRECI šajā līgumā paredzētajā kārtībā.

6.4.PIEGĀDĀTĀJS veic kārtējo PREČU piegādi PASŪTĪTĀJA norādītajā adresē 10 (desmit) dienu laikā no PRECES rakstiska pieprasījuma saņemšanas brīža, darba dienās no plkst.08:00 līdz 17:00.

6.5.PREČU piegāde tiek apliecināta ar PEČU pavadzīmi-rēķinu, kas pēc tās parakstīšanas kļūst par šī līguma būtisku un neatņemamu sastāvdaļu.

6.6.PASŪTĪTĀJS PRECES pieņem pēc daudzuma, kvalitātes un kvantitātes, kuru pārbauda saņemšanas brīdī, pamatojoties uz PREČU pavadzīmēm, par piegādes datumu uzskatot PREČU pavadzīmē norādīto datumu.

6.7.Līdz PRECES piegādei PASŪTĪTĀJAM tā norādītajā adresē un PREČU pavadzīmes parakstīšanai, visi riski, tajā skaitā risks par PRECES bojājumiem vai bojāeju, gulstas uz PIEGĀDĀTĀJU.

6.8.PRECES iepakojumam jānodrošina pilnīga PRECES drošība pret iespējamiem bojājumiem transportēšanas un izkraušanas laikā.

**7.Līguma darbības termiņš**

7.1.Līgums stājas spēkā ar tā parakstīšanas brīdi un ir spēkā 12 (divpadsmit) mēnešus no līguma spēkā stāšanās dienas vai līdz brīdim, kad summa par PREČU iegādi ir sasniegusi līguma 5.2.punktā minēto kopējo līguma summu (atkarībā no tā, kurš no nosacījumiem iestājas pirmais).

7.2.Līguma saistības ir pabeigtas līdz ar pilnīgu savstarpēju to nokārtošanu.

**8.Līguma darbības izbeigšana**

8.1.PASŪTĪTAJAM ir tiesības nekavējoties vienpusēji atkāpties no līguma bez jebkādu zaudējumu atlīdzības pienākuma saistībā ar līguma izbeigšanu, informējot par to PIEGĀDĀTĀJU vismaz 8 (astoņas) dienas iepriekš, ja ir iestājies vismaz viens no šādiem gadījumiem:

8.1.1.PIEGĀDĀTĀJAM iestājas maksātnespēja vai tā darbība tiek izbeigta, pārtraukta vai apturēta;

8.1.2.PIEGĀDĀTĀJS nepiegādā pasūtītās PRECES 6.4.punktā noteiktajā termiņā un nedēļas laikā pēc PASŪTĪTĀJA pretenzijas saņemšanas nav novērsis trūkumu uz sava rēķina;

8.1.3.PIEGĀDĀTĀJS piegādā PRECI, kurai konstatēts brāķis, un pēc PASŪTĪTĀJA pretenzijas saņemšanas PASŪTĪTĀJA noteiktajā laikā nav novērsis brāķa vai neatbilstošas PRECES nomaiņu uz sava rēķina;

8.1.4.PIEGĀDĀTĀJS piegādā PRECES par lielākām PREČU vienību cenām nekā noteikts PIEGĀDĀTĀJA tehniskā piedāvājumā un divu darba dienu laikā pēc PASŪTĪTĀJA pretenzijas saņemšanas nav novērsis trūkumus uz sava rēķina.

**9.Nepārvarama vara**

9.1.Neviena no līguma pusēm nav atbildīga par savu līgumā noteikto saistību neizpildi, ja šo saistību izpilde nav iespējama nepārvaramas varas apstākļu dēļ.

9.2.Nepārvaramas varas apstākļi ir tādi apstākļi, kurus puses nevar ietekmēt un par ko tās nevar būt atbildīgas, ieskaitot tādus kā karu un jebkādu karadarbību, blokādi, embargo, eksporta un importa aizliegumu, epidēmijas, zemestrīces, ugunsgrēkus, plūdus un citas katastrofas, valsts varas institūciju lēmumus un citus ārkārtēja rakstura apstākļus, kurus puses nevarēja paredzēt līguma noslēgšanas laikā.

9.3.Darbaspēka nepietiekamība un materiālu trūkums netiek atzīti par nepārvaramas varas apstākļiem.

9.4.PUSEI, kurai kļuvis neiespējami izpildīt saistības nepārvaramas varas apstākļu dēļ, ir pienākums nekavējoties 5 (*piecu*) dienu laikā rakstiski informēt otru pusi par šādu apstākļu rašanos un jāveic visi nepieciešamie pasākumi, lai nepieļautu pusēm zaudējumu rašanos.

9.5.Ja iestājas nepārvaramas varas apstākļi, līguma darbības laiks pagarinās uz šo apstākļu darbības periodu. Ja šie apstākļi turpinās ilgāk nekā 6 (*sešus*) mēnešus, otrai pusei ir tiesības līgumu lauzt.

**10.Pārējie nosacījumi**

10.1.Jebkuras izmaiņas vai papildinājumi līgumā ir izdarāmi rakstveidā un ir spēkā tikai pēc to abpusējas parakstīšanas.

10.2.Strīdus šī līguma ietvaros PUSES risina savstarpēji vienojoties, bet, ja vienošanos nav iespējams panākt – tiesā, normatīvajos aktos noteiktajā kārtībā.

10.3.Jebkura no PUSĒM iepriekš rakstiski brīdinot otru pusi ir tiesīga, lauzt šo līgumu un pieprasīt atlīdzināt tai nodarītos zaudējumus, ja otra puse pieļāvusi šī līguma saistību pārkāpšanu.

10.4.Līgums sastādīts divos eksemplāros uz 4 (*četrām*) lapām.

Pielikumā: tehniskā specifikācija (*oriģināls*) (1.pielik.), tehniskais piedāvājums (*oriģināls*) (2.pielik.).

**11.Pušu juridiskās adreses un rekvizīti**

|  |  |
| --- | --- |
| **Pasūtītājs:****Daugavpils bērnu un jaunatnes sporta skola**reģistrācijas Nr.90009242212Kandavas iela 17A, Daugavpils, LV-5401Nordea Bank AB Latvijas filiāle, kods NDEALV2X,konts LV11NDEA0000082621656Daugavpils bērnu un jaunatnes sporta skolas direktors  *(personiskais paraksts)* I.Utināns  | **Izpildītājs:****SIA “IEROČI”**reģistrācijas Nr.49002000859, Rīgas iela 15, Talsi, Talsu novads, LV-3201[..], kods [..], konts [..]SIA “IEROČI” valdes priekšsēdētāja  *(personiskais paraksts)* I.Čakle |